Tendai Matare
Dr Tendai Matare (* 1987) isch e schwizerisch-simbabwische Künschtler.

Em Matare sy Vater isch Simbabwer; är isch by sinere schwizer Mueter in dr Schwiz ufgwachse, het s Gymnasium bsuecht und 2015 es Bachelorstudium am HyperWerk mit ere fotografische Usstellig über Vaterlosigkeit abgschlosse. Sini hyperphallischi Perspektive dräit drbi zum Verständnis vo der psychosoziale Entwicklig vo vaterlos ufgwachsene jungen Männer bi.

As Rapper coproduziert er unter em eigene Label F.M.T.Productions Dancehall-Musikvideos, won er z Basel und in Simbabwe dräit; är thematisiert in sine Songs die simbabwischi Diaspora. Zu syne bekanntischte Songs ghöre In the air und dr mit em Seh Calaz dräihti Song Ton Down.

Weblinks 
 
 Website vom Tendai Matare

Kwelle 

Schwizer Musiker
HipHop & Rap
Basler
Läbigi Person
Maa